 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 8ο πρακτικό της από 06-05-2014 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Κατακύρωση διαγωνισμού για ανάθεση του έργου με τίτλο: Αποκατάσταση υπολοίπου τμήματος κτιρίου πρώην σχολείου Ευαγγελίστριας»**

Σήμερα στις 6 Μαΐου 2014, ημέρα Τρίτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 15241/02-05-2014 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της, αυθημερόν, σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ | ΑΠΟΝΤΕΣ |
| 1. Γιωργαράς Αντώνιος 2. Ρούφα Ιωάννα 3. Μαρκόγλου Σταμάτιος 4. Διακογιώργης Ελευθέριος[[1]](#footnote-1) 5. Μήτρου Εμμανουήλ[[2]](#footnote-2) | 1. Μπαραχάνος Αθανάσιος 2. Παπαχρήστου-Ψύρη Ευτέρπη 3. Μουζουράκης Θεόφιλος 4. Σιφάκης Ηλίας   *οι οποίοι κλήθηκαν νόμιμα και*  *δικαιολογημένα δεν προσήλθαν* |

Στην συνεδρίαση παρευρέθηκε η υπάλληλος του Δήμου Κω, Γεωργαντή Στυλιανή, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 1ο

### ΑΡ. ΑΠΟΦ. : 137

Ο Πρόεδρος εισηγούμενος το 1ο θέμα της ημερήσιας διάταξης έθεσε στη διάθεση των μελών την Α.Π. 15020/30-04-2014 Εισήγηση της Επιτροπής Διαγωνισμού για ανάθεση του έργου με τίτλο

«Αποκατάσταση υπολοίπου τμήματος κτιρίου πρώην σχολείου Ευαγγελίστριας», σύμφωνα με την οποία προτείνεται στην Οικονομική Επιτροπή ως ανάδοχος του έργου η εταιρεία «ΤΣΑΤΤΑΛΙΟΣ ΜΙΧ.-ΚΟΣΜΟΣ Θ. ΟΕ », με μέση προσφερόμενη έκπτωση 34,51% και συνολική δαπάνη έργου το ποσό των 110.026,36 € (συμπεριλαμβανομένου του ΦΠΑ). Επιπλέον ενημέρωσε τα μέλη ότι ο διαγωνισμός διενεργήθηκε την 08-04-2014 και σε αυτόν συμμετείχαν τρείς (3) ενδιαφερόμενες εταιρείες, ήτοι: α) η εταιρεία «ΜΠΙΤΣΙΚΩΚΟΣ ΠΑΥΛΟΣ & ΣΥΝΕΡΓΑΤΕΣ ΟΕ», ο οποίος προσέφερε έκπτωση 28,2% επί του ενδεικτικού προϋπολογισμού της μελέτης, β) η εταιρεία «ΤΣΑΤΤΑΛΙΟΣ ΜΙΧ.-ΚΟΣΜΟΣ ΘΕΟΔ. Ο.Ε.», ο οποίος προσέφερε έκπτωση 34,,51% επί του ενδεικτικού προϋπολογισμού της μελέτης και γ) η ΚΟΙΝ/ΞΙΑ «Α.ΓΕΡΟΣΤΑΘΟΠΟΥΛΟΣ-Γ.ΚΑΤΣΑΜΠΙΡΗΣ», η οποία προσέφερε έκπτωση 16% επί του ενδεικτικού προϋπολογισμού της μελέτης.

Κατόπιν των ανωτέρω ο Πρόεδρος πρότεινε την κατακύρωση του διαγωνισμού, σύμφωνα και με την εισήγηση της Ε.Δ., στην «ΤΣΑΤΤΑΛΙΟΣ ΜΙΧ.-ΚΟΣΜΟΣ Θ. ΟΕ».

Στη συνέχεια ζήτησε από τα μέλη να αποφασίσουν σχετικά.

Ακολούθησε διαλογική συζήτηση κατά της διάρκεια της οποίας διατυπώθηκαν διάφορες απόψεις επί του θέματος.

Στη συνέχεια ο Πρόεδρος ζήτησε από τα μέλη να αποφασίσουν σχετικά.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Μαρκόγλου Σταμάτιος, 3) Διακογιώργης Ελευθέριος, 4) Μήτρου Εμμανουήλ.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Τις διατάξεις του Ν. 3669/2008
* Την αριθ.311/2013 απόφαση ΔΣ με την οποία εγκρίθηκε η μελέτη και ο τρόπος εκτέλεσης του έργου
* Την αριθ. 61/2014 απόφαση Ο.Ε. με την οποία εγκρίθηκαν τα τεύχη δημοπράτησης και οι όροι του ανοικτού διαγωνισμού.
* Την αριθ. 15020/30-04-2014 εισήγηση της Επιτροπής Διενέργειας του διαγωνισμού για ανάθεση του έργου .
* To A.Π. 12353/08-04-2014 πρακτικό διενέργειας ανοικτού διαγωνισμού
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Κατακυρώνει τον διενεργηθέντα ανοικτό διαγωνισμό για ανάθεση του έργου «Αποκατάσταση υπολοίπου τμήματος κτιρίου πρώην σχολείου Ευαγγελίστριας**»** στην εταιρεία **«**ΤΣΑΤΤΑΛΙΟΣ ΜΙΧ.-ΚΟΣΜΟΣ Θ. ΟΕ**»**, με μέση προσφερόμενη έκπτωση 34,51% και προσφερόμενη δαπάνη, με ΦΠΑ, το ποσό των 110.026,36€.

Β. Διαθέτει πίστωση ποσού 110.026,36€ η οποία θα βαρύνει τον Κ.Α. 30.7326.14 του προϋπολογισμού του Δήμου .

………….…………………………………………………………………………………………….

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο ΠΡΟΕΔΡΟΣ**  Γιωργαράς Αντώνιος | **ΤΑ ΜΕΛΗ:**   1. Ρούφα Ιωάννα 2. Μαρκόγλου Σταμάτιος 3. Διακογιώργης Σταμάτιος 4. Μήτρου Εμμανουήλ |

1. Το 1ο αναπλ. μέλος, Διακογιώργης Ελευθέριος, κλήθηκε και προσήλθε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010 [↑](#footnote-ref-1)
2. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-2)